બોલિવૂડની ચુલબુલી અભિનેત્રી અને યુવાનોની ફેવરિટ આલિયા ભટ્ટની સફળતાનું એક ખાસ કારણ એ છે કે તે ફિલ્મોની પસંદગી અત્યંત સતર્કતાથી કરે છે. તાજેતરમાં તેણે કેટલાક મોટા સ્ટાર સાથે કામ કરવાનો ઇનકાર કરી દીધો, કેમ કે કહાણીમાં તેની ભૂમિકા દમદાર ન હતી. આમિરની આગામી ફિલ્મ ‘ઠગ્સ ઓફ હિંદુસ્તાન’ માટે હજુ હીરોઇનની શોધ જારી છે. પહેલાં ફિલ્મ માટે વાણી કપૂરનું નામ સામે આવ્યું હતું, પરંતુ આમિરે વાણી માટે ઇનકાર કર્યો. ત્યારબાદ આમિર ઇચ્છતો હતો કે આલિયા ફિલ્મમાં પોતાની સાથે કામ કરે. તેથી તેણે પર્સનલી આલિયાને આગ્રહ કર્યો. પહેલાં તે માની ગઇ, પરંતુ જ્યારે તેને જાણ થઇ કે ફિલ્મમાં તેના માટે કોઇ ખાસ શક્યતાઓ નથી ત્યારે તેણે ફિલ્મમાં કામ કરવાનો ઇનકાર કર્યો. આલિયા આમિર સાથે કામ કરવા તો ઇચ્છતી હતી, પરંતુ એવી કોઇ ફિલ્મમાં નહીં, જેમાં તેના કરવા માટે કંઇ ન હોય.